open-index/open-wikipedia-markdown huggingface dataset:
De fordømtes reise

***De fordømtes reise*** (originaltittel: *Voyage of the Damned*) er en britisk dramafilm fra 1976 regissert av Stuart Rosenberg. I hovedrollene finner vi blant annet Faye Dunaway, Laura Gemser, Lee Grant, Max von Sydow og Malcolm McDowell. Filmen er basert på en 1974-bok skrevet av Gordon Thomas og Max Morgan-Witts.

Filmen er basert på en virkelig hendelse.

## Handling
I 1939 forlot passasjerskipet SS «St. Louis» byen Hamburg med kurs for Cuba. Om bord var 937 jødiske flyktninger som er lettet over å ha kommet seg vekk fra et stadig mer antisemittisk Tyskland. Men landingstillatelse i Cuba blir ikke gitt, og da skipet også avvises i USA brer det seg uro om bord. Da kapteinen får ordre om å vende tilbake til det nasjonalsosialistiske Tyskland sprer det seg desperasjon blant passasjerene.

## Om filmen
Filmen fikk relativt gode kritikker og har oppnådd 83&nbsp;% på Rotten Tomatoes.

Filmen vant i 1977 en Golden Globe for beste kvinnelige birolle (Katharine Ross), og ble nominert i ytterligere fem kategorier. Den ble samme år nominert i tre Oscar-kategorier.

## I rollene
* Faye Dunaway – Denise Kreisler
* Oskar Werner – Doktor Egon Kreisler
* Lee Grant – Lillian Rosen
* Sam Wanamaker – Carl Rosen
* Lynne Frederick – Anna Rosen
* David de Keyser – Joseph Joseph
* Della McDermott – Julia Strauss
* Genevieve West – Sarah Strauss
* Luther Adler – Professor Weiler
* Wendy Hiller – Rebecca Weiler
* Julie Harris – Alice Fienchild
* Nehemiah Persoff – Herr Hauser
* Maria Schell – Frau Hauser
* Paul Koslo – Aaron Pozner
* Jonathan Pryce – Joseph Manasse
* Max von Sydow – Kapitän Schroeder
* Malcolm McDowell – Max Gunter
* Helmut Griem – Otto Schiendick
* Orson Welles –  Estedes 
* James Mason –  Remos 
* Katharine Ross –  Mira Hauser 
* Victor Spinetti –  Dr. Erich Strauss 
* Michael Constantine –  Luis Clasing 
* José Ferrer –  Manuel Benitez 
* Ben Gazzara –  Morris Troper
* Laura Gemser –  Estedes Friend 
* Fernando Rey –  President Bru` 
* Bernard Hepton –  Milton Goldsmith 
* Günter Meisner –  Robert Hoffman (as Guenter Meisner) 
* Marika Rivera –  Madame in Bordello 
* Carl Duering –  German Ambassador 
* Janet Suzman –  Leni Strauss 
* Frederick Jaeger –  Werner Mannheim 
* Denholm Elliott –  Adm. Wilhelm Canaris 
* Leonard Rossiter –  Cmdr. Udo von Bonin 
* Philip Stone –  Secretary

## Referanser


## Eksterne lenker
*
Spesialisten

***Spesialisten*** (originaltittel: *The Specialist*) er en amerikansk-peruansk actionthriller fra 1994 regissert av Luis Llosa. Filmen handler om en tidligere bombespesialist for CIA som nå bruker sine ferdigheter som leiemorder. Hans ferskeste oppdrag er å drepe Miamis største narkobaron. Oppdraget har han fått fra en kvinne med sterkt hevnmotiv. Hovedrollene spilles av Sylvester Stallone og Sharon Stone, mens sentrale biroller spilles av Rod Steiger, Eric Roberts og James Woods. 

*Spesialisten* ble dårlig mottatt  av anmelderne, men ble en forholdsvis stor publikumssuksess.  

Filmmusikken inkluderer blant annet Gloria Estefans versjon av "Turn the Beat Around". Sangen ble en populær dansehit det året filmen kom.  

## Handling
Ray Quick er en tidligere bombespesialist for CIA som nå bruker sine ferdigheter som leiemorder. Han ferskeste oppdrag er å hjelpe den hevnlystne kvinnen May Munro. Målet hennes er å få drept Miamis narkobaron Joe Leon, mannen som drepte hennes familie da hun var liten. Han bryter sitt løfte om å aldri møte en klient ansikt til ansikt. Etterhvert oppdager han at det er noe som ikke stemmer og han opplever å ha havnet i en felle. Det viser seg blant annet at seg at en mann ved navn Ned, som var Rays halv-psykopatiske kollega fra tiden i CIA, nå arbeider for gangsterens sønn. Det blir en uunngåelig konfrontasjon mellom nåtid og fortid.

## Om filmen

### Anmeldernes mening
*Spesialisten* ble forholdsvis dårlige mottatt av kritikerne, noe som gjenspeiles i at den bare har fått 7&nbsp;% på Rotten Tomatoes, men allikevel såpass som 2,5 av 4 filmruller på Film Max. Den amerikanske filmkritikeren Roger Ebert gav den 2 av 4 stjerner.

*[[VG]]* gav den terningkast fire, *[[Aftenposten]]* tre og *[[Dagbladet]]* to. 

### Økonomi og popularitet
Til tross for negative anmeldere ble den en moderat kommersiell suksess. Den spilte inn drøyt $170 millioner på verdensbasis, hvorav $57 millioner i USA alene.

Produksjonskostnadene var på ca $45 millioner.

### Priser
Den ble tildelt to Razzie Awards - for verste kvinnelige hovedrolle (Stone) og verste filmpar (Stone og Stallone). Den ble ytterligere nominert til tre (verste film, verste mannlige hovedrolle og verste birolle).

## I rollene
*Sylvester Stallone: Ray Quick
*Sharon Stone: May Munro
*James Woods: Ned Trent, eks CIA
*Rod Steiger: Joe Leon
*Eric Roberts: Tomas Leon
*Mario Ernesto Sánchez: Charlie
*Sergio Doré Jr: Strongarm
*Chase Randolph: Stan Munro

## Referanser


## Eksterne lenker
*
Christian Holter

**Christian Holter** (født 1972) er en norsk tidligere fotballspiller som spilte back og midtstopper for Stabæk til han la opp etter 2005-sesongen. Han har også spilt for Asker, Bærum og Heggedal. Han er også kjent for sin scoring fra 60 meter i hjemmekampen mot Tromsø i 2003, hvilket ble kåret til årets mål den sesongen.

Holter spilte 222 ligakamper for Stabæk, og scoret 18 mål. Han står med en B-landskamp for Norge.

## Referanser
Ulf Nilsson

**Ulf Nilsson** (født 18. september 1948, død 22. september 2021) var en svensk forfatter som skrev bøker for barn og ungdom. Han utgav over 100 bøker, flere av dem oversatt til norsk. Blant hans mest utbredte bøker er serien om *Lille søster kanin*.

## Bibliografi (utvalg)
* (1979) *Pojkjävlarna*
* (1982) *Älskade lilla gris*
* (1983) *Lilla syster Kanin* (sammen med Eva Eriksson) (illustratør)
* (1983) *En kamp för frihet*
* (1985) *Om ni inte hade mig*
* (1985) *Den fräcka kråkan*
* (1986) *Boeing 747* (sammen med Pija Lindenbaum) (illustratør)
* (1994) *Mästaren och de fyra skrivarna*
* (1996) *En dag med mössens brandkår*
* (1998) *En frälsare är född*
* (2002) *Adjö, herr Muffin* (sammen med Anna-Clara Tidholm)
* (2004) *En ängel vid din sida*
* (2005) *En halv tusenlapp* (sammen med Filippa Widlund)
* (2005) *Liten mus trycker på knappar*
* (2006) *Den döde talar*
* (2006) *Lilla syster kanin går alldeles vilse*
* (2006) *Alla döda små djur*
* (2007) *Ensam bland rävar*

## Priser (utvalg)
* 1984 - Nils Holgersson-plaketten for *Lilla syster kanin* og *En kamp för frihet*
* 1985 – Expressens Heffaklump for *Om ni inte hade mej*
* 1994 – Augustpriset for *Mästaren och de fyra skrivarna*
* 2002 – Augustpriset for *Adjö, herr Muffin*
* 2002 – BMF-Barnboksplaketten for *Adjö, herr Muffin*
* 2002 – Bokjuryn kategori 0–6 år
* 2006 – Astrid Lindgren-prisen
* 2010 – Schullströmska prisen for barne- og ungdomslitteratur

## Referanser
Greenphone

**Greenphone** var en mobiltelefon (smartphone) som det norske programvareselskapet Qt Software utviklet for bruk av Qtopia Phone Edition, et operativsystem basert på nesten bare åpen programvare. ved bruk av Qtopia 4.3 vil den kunne brukes helt uten proprietær programvare.

Trolltech annonserte 22.oktober 2007 at rettighetene og teknologien bak Greenphone var solgt, og at formålet med å distribuere Qtopia-løsninger var oppnådd. Fortsatt støtter selskapet *Qtopia Greenphone*-samfunnet.

## Eksterne lenker
* Qtopia Greenphone
* Greenphone wiki
Nimsoft

**Nimsoft** er et norsk-amerikansk IT-selskap som produserer programvare for overvåking av IT-systemer. Det ble grunnlagt i 1998 under navnet * *'Nimbus Software*' * av Anders Grindland, Dag Lund, og Carstein Seeberg, som en avlegger ("spin-out") fra utviklingsmiljøet i Norsk Data. 

I 2004 fusjonerte selskapet med et amerikansk partnerselskap og tok navnet Nimsoft. Det norske venturefondet Northzone Ventures og amerikanske JMI Equity er medeiere. Administrerende dierktør er Gary Read, mens Anders Grindland er styreleder. 

Selskapet har opplevd sterk vekst siden 2003. De over 800 kundene er norske og internasjonale IT- og teleselskaper, og produktene er designet for de fleste IT-plattformer som er i bruk i dag.

Selskapets hovedkontor er i Redwood City i Silicon Valley, og det har avdelinger i USA, Spania, Sverige, Storbritannia og Tyskland. Nimsoft har i 2008 om lag 160 ansatte, etter oppkjøp av selskapet Indicative fra Fort Collins i Colorado, USA. Forskningsavdelingens hovedbase er Oslo.

Da finanskrisen nådde Norge høsten 2008 var Nimsoft et av de første firmaene som ble rammet, og måtte si opp 12-13 ansatte i oktober 2008. De ansatte som ikke ble sagt opp, fikk deretter tilbud om å gå ned 5% i lønn.

## Nøkkeltall
Selskapets avdelinger (November 2009) er:
* Oslo, Norge – 21 ansatte (November 2009)
* Redwood City, California – 60 ansatte
* London – 17 ansatte
* Fort Collins Colorado – 12 ansatte
* India – 15 ansatte
* Øvrige lokasjoner: Madrid, München, Sydney – 8 ansatte

I 2007 nådde omsetningen US$ 29,4 millioner, og salgsinntektene økte med 77 prosent.

## Eksterne lenker
* Nimsoft hjemmeside
Hey, Mr. Producer!

***Hey, Mr. Producer!*** var en konsert til ære for teaterprodusent Cameron Mackintosh avholdt til fordel for Royal National Institute of the Blind (RNIB) og Combined Theatrical Charities.

Konserten var arrangert av Bob Avian, og ble avholdt på Lyceum Theatre in London den 7. og 8. juni 1998, hvorav sistnevnte dato var en kongelig veldedighetsgalla med dronning Elisabeth II og hertugen av Edinburgh til stede.

Konserten hadde fremføringer fra mange av slagermusikalene som Mackintosh har produsert, inkludert *[[My Fair Lady]]*, *[[Oliver!]]*, *[[Little Shop of Horrors]]*, *[[The Fix]]*, *[[Godspell]]*, *[[Anything Goes]]*, *[[Song and Dance]]*, *[[The Boyfriend]]*, *[[Lauder]]*, Five Guys Named Moe*, *Martin Guerre*, *Miss Saigon*, *The Phantom of the Opera*, *Follies*, *Oklahoma!*, *Carousel*, *Tom Foolery*, *Cats* og *Les Misérables'', og også et segment viet verkene til Stephen Sondheim.

Besetningen som utførte disse numrene inkluderte Liz Robertson, Jonathan Pryce, John Barrowman, Ellen Greene, Julian Lloyd Webber, Bernadette Peters, Russ Abbot, Sonia Swaby, David Campbell, Maria Friedman, Lea Salonga, Lisa Vroman, Colm Wilkinson, Michael Ball, Julia McKenzie, Hugh Jackman, Joanna Riding, Millicent Martin, David Kernan, Ruthie Henshall, Judi Dench, Tom Lehrer, Hal Fowler, Elaine Paige og Philip Quast, blant andre. Det var også en ekstraforestilling av Stephen Sondheim og Andrew Lloyd Webber, som jukset på sine egne sanger.

Konserten ble filmet og tatt opp og har blitt utgitt på CD, DVD og VHS.
Vikinghordene

**VikingHordene** er Viking Fotballklubbs offisielle supporterklubb. Det er en organisasjon i sterk vekst, som særlig har vokst siden Viking flyttet til nytt stadion i Jåttåvågen i 2004. I 2010 hadde Hordene omtrent 2200 medlemmer.

Viking Hordene arbeider tett med Viking FK for at både medlemmer og andre skal få en positiv opplevelse på Viking Stadion. Hordene jobber med å kunne legge forholdene best mulig til rette for at Vikings supportere skal kunne komme seg til bortekamper, på en rimelig og sikker måte. I Norges Fotballforbunds supporterkåring for 2004 fikk Vikinghordene 3.-plass.

## VikingTIFO
VikingTIFO er Tifogruppen i VikingHordene. Gruppen ble stiftet 2003-2004, da som Viking Ultras, men våren 2006 endret man navnet til VikingTIFO. Gruppen tar seg av diverse tribunearrangement. Dette kan være flagg, bannere, store seil, konfetti, kasteruller, pyroteknikk, mosaikk, stripes eller lignende. 

## Hordene Junior
Hordene Junior er først og fremst et tilbud til barn i alderen 4 til 14 år. For å bli med må man være medlem av Vikinghordene. De møtes noen timer før hjemmekampene og finne på forskjellige aktiviteter sammen.

## Referanser


## Eksterne lenker
* viking-fk.no-Vikinghordene
* vikinghordene.com Vikinghordens hjemmeside
BBC Sessions

***BBC Sessions*** er et konsertalbum/samlealbum av den britiske hardrockgruppa Led Zeppelin. Den ble spilt inn i 1969 og 1971. Disse to årstalla har blitt delt inn på to plater, som så ble utgitt 11. november 1997. Dette er den første utgivelsen av tidligere uutgitt Led Zeppelin-materiale siden albumet *[[Coda]]* i 1982.

## Sporliste
### Disk en
#«You Shook Me» (Dixon/Lenoir) – 5:14
#«I Can't Quit You Baby» (Dixon) – 4:22
#«Communication Breakdown» (Bonham/Jones/Page) – 3:12
#«Dazed and Confused» (Page) – 6:39
#«The Girl I Love She Got Long Black Wavy Hair» (Bonham/Estes/Jones/Page/Plant) – 3:00
#«What Is and What Should Never Be» (Page/Plant) – 4:20
#«Communication Breakdown» (Bonham/Jones/Page) – 2:40
#«Travelling Riverside Blues» (Johnson/Page/Plant) – 5:12
#«Whole Lotta Love» (Bonham/Jones/Page/Plant) – 6:09
#«Somethin' Else» (Cochran/Sheeley) – 2:06
#«Communication Breakdown» (Bonham/Jones/Page) – 3:05
#«I Can't Quit You Baby» (Dixon) – 6:21
#«You Shook Me» (Dixon/Lenoir) – 10:19
#«How Many More Times» (Bonham/Jones/Page) – 11:51

### Disk to
#«Immigrant Song» (Page/Plant) – 3:20
#«Heartbreaker» (Bonham/Jones/Page/Plant) – 5:16
#«Since I've Been Loving You» (Jones/Page/Plant) – 6:56
#«Black Dog»(Jones/Page/Plant) – 5:17
#«Dazed and Confused» (Page) – 18:36
#«Stairway to Heaven» (Page/Plant) – 8:49
#«Going to California» (Page/Plant) – 3:54
#«That's the Way» (Page/Plant) – 5:43
#«Whole Lotta Love» (Bonham/Jones/Page/Plant) – 13:45
#«Thank You» (Page/Plant) – 6:37

## Eksterne lenker
*
Aristoteles’ retoriske bevismidler

Aristoteles beskrev i verket *Retorikken* tre bevismidler eller appellformer som skaper overtalelse i talen. Han skilte mellom fagtekniske (*entekhnoi*) og ikkefagtekniske (*atekhnoi*) bevismidler i sin fremstilling av **de retoriske bevismidlene**. 

De ikkefagtekniske bevismidlene refererer til de elementer som påvirker det omtalte, men som ikke er retorikkfaglige. Eksempler på dette kan være vitner eller kontrakter.

De fagtekniske bevismidlene er;
*Ethos
::Den karakter avsender fremstiller av seg selv gjennom uttrykte.
*Logos
::Den logiske argumentasjon avsender uttrykker.
*Pathos
::Den emosjonelle argumentasjon avsender uttrykker.

Isokrates brukte begrepene **kairos** og **doxa**.

## Referanser
The Delta Force

***The Delta Force*** er en amerikansk-israelsk actionfilm fra 1986 og er regissert av Menahem Golan. Hovedrollene spilles av Chuck Norris og Lee Marvin. Handlingen er inspirert en sann historie om kapringen av et TWA fly i 1985, hvor terrorister holdt passasjerer som gisler i flere dager i Beirut.

## Handling
I filmen er et Boeing 707 passasjerfly på vei fra Roma til New York, men blir kapret av palestinske terrorister. De krever at piloten skal fly til Beirut, og begynner å drepe passasjerene en etter en helt til kravet deres blir innfridd.

Anti-terror gruppen Delta Force, ledet av Major McCoy blir kontaktet, og deres oppdrag er å finne ut hvem terroristene er og eliminere dem før de dreper passasjerene.

## Rolleliste
* Chuck Norris som general Scott McCoy. Leder for en Delta Force-enhet
* Lee Marvin som oberst Nick Alexander
* Robert Vaughn som general Woodbridge
* Steve James som Bobby. Medlem av Delta Force, og nær venn av Scott
* William Wallace som Pete Peterson. Medlem av Delta Force
* Jerry Weinstock som Dr. Jack. Militærlege
* Robert Forster som Abdul Rafai. Leder for en terror-gruppe
* David Menahem som Mustafa. Terrorist
* Avi Loziah som Jaffer. Terrorist
* Bo Svenson som kaptein Roger Campbell
* Martin Balsam som Ben Kaplan
* Shelley Winters som Edie Kaplan
* Joey Bishop som Harry Goldman
* Lainie Kazan som Sylvia Goldman
* Chelli Goldenberg som Tina
* Jerry Lazarus som Robert Levine
* Susan Strasberg som Debra Levine
* Natalie Roth som Ellen Levine

## Referanser


## Eksterne lenker
*
Mecklenburg-Strelitz

**Mecklenburg-Strelitz** var et hertugdømme, senere storhertugdømme i Nord-Tyskland, i dag en del av distriktet Mecklenburg-Strelitz. Grensene strakk seg fra områdene i dagens Brandenburg og byen Fürstenberg og områdene rundt Ratzeburg i dagens Schleswig-Holstein.

## Historie
Mecklenburg-Strelitz ble etablert i 1701, hovedsakelig i områdene til det tidligere hertugdømmet Mecklenburg-Güstrow. Hovedstaden var Neustrelitz. I 1808 ble hertugdømmet med i Rhinforbundet. Wienerkongressen anerkjente det som et storhertugdømme og som et medlem av det tyske forbund. Mecklenburg-Strelitz ble medlem av det nordtyske forbund i 1867 og ble en del av det tyske keiserrike i 1871. 1. januar 1934 ble det forent med nabostaten Mecklenburg-Schwerin og sammen dannet disse fristaten Mecklenburg (i dag en del av Bundesland Mecklenburg-Vorpommern)

Mecklenburg County og hovedbyen Charlotte i Nord-Carolina er oppkalt etter Mecklenburg-Strelitz og Prinsesse Charlotte (dronning til kong Georg III av Storbritannia). Blomsten *[[Strelitzia]]* er også oppkalt til ære for hennes hjemland. Dronning Louise av Preussen var også født som prinsesse av Mecklenburg-Strelitz. 

Sluttstreken for den regjerende familien av Mecklenburg-Strelitz ble satt rett før monarkiene opphørte i Tyskland. I tiden før og under den første verdenskrig fantes det bare to anerkjente mannlige medlemmer av dynastiet Strelitz, den unge Adolf Fredrik VI av Mecklenburg-Strelitz og hans søskenbarn Hertug Karl Michael som var i russisk tjeneste. I 1914 sa Karl Michael fra seg sitt mecklenburgske statsborgerskap. Den 23. februar 1918 begikk storhertug Adolf Fredrik VI selvmord. Karl Michael stod nå som arving til tronen. Karl Michael som befant seg i Russland besteg ikke tronen og i 1918 skrev han til storhertug Fredrik Frans IV av Mecklenburg-Schwerin, som nå var Mecklenburg-Strelitz' fungerende regent, at han gav avkall på sine rettigheter som arving til tronen. Brevet kom ikke fram til Fredrik Frans før i 1919, og da hadde de tyske monarkiene allerede opphørt, så dermed ble ikke tronfølgespørsmålet oppklart i tide.  

Huset Mecklenburg-Strelitz eksisterer ennå gjennom hertug Georg av Mecklenburg (tidligere greve av Carlow), morganatisk nevø av hertug Karl Michael, sine etterkommere. Hertug Karl Michael adopterte nevøen Georg i 1928. Georg tok følgende tittelen *Hertug av Mecklenburg* (høyvelbårenhet), noe som ble godkjent av storhertug Fredrik Frans IV. Senere ble han tildelt tiltaleformen *høyhet* av huset Mecklenburg-Schwerin. Georgs barnebarn Borwin av Mecklenburg er dagens overhode for huset Mecklenburg-Strelitz.

## Hertugene
### Hertuger av Mecklenburg-Strelitz, [[1701]]–[[1815]]
*Adolf Friedrich II 1701-1708
*Adolf Friedrich III 1708-1752
*Adolf Friedrich IV 1752-1794
*Karl II 1794-1815

### Storhertuger av Mecklenburg-Strelitz
*Karl II 1815-1816
*Georg 1816-1860
*Friedrich Wilhelm av Mecklenburg-Strelitz 1860-1904
*Adolf Friedrich V 1904-1914
*Adolf Friedrich VI 1914-1918
**[[Friedrich Franz IV av Mecklenburg-Schwerin]]* 1918 (regent)

## Se også
*Huset Mecklenburg
Trans World Airlines

**Trans World Airlines** (**TWA**) var et av USAs hovedflyselskaper. De hadde sine knutepunkt i  St. Louis, New York (JFK) og Kansas City. Flyselskapet var i virksomhet fra 1930 til det ble kjøpt opp av American Airlines i 2001. Før oppkjøpet var TWA et av USAs største innenriksflyselskaper med flyvninger fra St. Louis (og i noen mindre grad fra JFK) til de fleste større byer i USA. De hadde også et større nettverk av materuter til mindre byer i Midtvesten. TWA hadde også et godt utbygget rutenett til Europa og Midtøsten. Disse rutene gikk i all hovedsak fra JFK.

## Se også
*Howard Hughes
## Eksterne lenker
*
Alton-traktaten

**Alton-traktaten** var en avtale mellom Henrik I av England og hans eldre bror Robert Curthose, hertug av Normandie, signert i 1101, hvor Robert aksepterte å anerkjenne Henrik som konge av England mot at han fikk en årlig apanasje og andre verdier.

Avtalen ble inngått etter at hertug Robert invaderte England med en hær for å fravriste broren den engelske tronen, som han selv mente at han hadde rett og krav på i henhold til en tidligere avtale med den avdøde kongen, Vilhelm Rufus. For Henriks vedkommende var nok avtalen en måte å kjøpe seg tid på. Året før hadde Henrik inntatt tronen etter at hans bror Vilhelm Rufus døde i en jaktulykke i New Forest til tross for at hertug Robert hadde vært Vilhelms anerkjente arving og etterkommer. Robert var bortreist som deltaker på det første korstoget da broren døde, og hans dårlige rykte blant de normanniske baronene gjorde det lett for Henrik å kreve tronen og få baronenes støtte.

Hertug Robert kom først tilbake fra korstoget etter at Henrik var kronet, og oppmuntret av sin rådgiver, Ranulf Flambard, invaderte han England for å ta tronen med makt. Han gikk i land i Portsmouth, men ble møtt av Henrik i byen Alton. Henrik hadde sikret sin støtte hos både adelen og kirken ved å gi lovbestemte innrømmelser. Han synes også å være populær i befolkningen, og sto således vel rustet til å møte invasjonen med makt.

Uenigheten mellom brødrene ble løst diplomatisk. I avtalen sa hertug Robert seg enig å frasi seg sitt krav til den engelske tronen i bytte mot en årlig økonomisk godtgjørelse på 3&nbsp;000 mark, noe som kom godt med da han var notorisk uten midler, og samtidig overdragelse av samtlige av Henriks eiendommer i Normandie, unntatt én. Robert og hans følge kunne da dra tilbake til hertugdømmet uten represalier fra Henrik og hans hær. Brødrene inngikk også en avtale om at de skulle være arvinger til hverandres kongedømmer (hvis de selv ikke fikk egne arvinger), og støtte hverandre i å straffe forrædere.

Avtalen varte ikke lenge. I 1105 invaderte kong Henrik Normandie og beseiret sin brors hær i slaget ved Tinchebray året etter. Robert ble fengslet og satt livet ut i festningen Cardiff Castle hvor han blant annet forsøkte å lære seg walisisk. Han døde i fangenskap 80 år gammel i 1134. Normandie forble en besittelse for den engelske tronen i over et århundre etter.

## Se også
* Liste over engelske traktater

## Litteratur
* Cross, Arthur Lyon (1917): *A History of England and Greater Britain*. New York: Macmillan.
Heavisides steppfunksjon

**Unit step-funksjon** (**Heaviside-funksjon**) er en diskontinuerlig funksjon. Funksjonen har verdien null for negative verdier og en for positive verdier.

## Definisjon
Unit-step funksjon u(t) er definert som

:u(t) = \begin{cases} 0, & t 

Funksjonen blir brukt i matematisk kontrollteori og i signalbehandling, for å få et signal eller en funksjon som starter og slutter på gitte intervaller.

## Diskret funksjon
Det er mulig å definere unit step-funksjonen som en diskret funksjon av n:

:U[n] = \begin{cases} 0, & n 

Hvor n er et heltall.

Den diskrete tidsenheten er stykkevis kontinuerlig i intervallene n  og n \ge 0.

Funksjonen er den kumulative sum av Kronecker-delta funksjoner:

:U[n] = \sum_{k=-\infty}^n  \delta_{k,0}
Nordic Tenors

**Nordic Tenors** er en norsk vokalgruppe bestående av tenorene Jan-Tore Saltnes, Nils Georg Nilsen og Espen Solsbak. 

Ensemblet fikk sammen med pianisten Sjur Hjeltnes Komiprisen 2006 i klassen beste nykommer. I løpet av 2007 hadde de forestillingen *Bella Notte* på Christiania Theater. De var også syngende toastmastere ved kong Haralds 70-årsdag, og var med på å åpne Operahuset i Oslo våren 2008. 

I 2009 hadde de première på showet *Nytt Show/Live at Logen* i Logen Teater i Bergen. I 2010 ble de igjen nominert til Komiprisen, denne gangen i klassen «Årets nummer» for sangen «Jodlermelodi». 

I 2011 satte Nordic Tenors opp juleforestillingen *Christmas with Nordic Tenors and the Neumann Strings.*

Deres første studioalbum, med samme navn, ble gitt ut november samme år. I 2012 fortsatte de sitt samarbeid med Neumann Strings, og 22. september hadde de première på showet *An Evening with Nordic Tenors and The Neumann Strings.*

2013 inngikk Nordic Tenors et samarbeid med Blå Kors og Barnas Stasjon og gav ut en singel med video kalt «Vi kan male himlen blå». 

Gruppens ti-årsjubileum ble markert med forestillingen *Ten years with Nordic Tenors* som ble arrangert for brassband og janitsjar i 2013.

Fra 2014 fortsatte trioen å turnere med pianist Øystein Lund Olafsen i Skandinavia og USA. Julekonsertturnéen endret navn til *Christmas with Nordic Tenors*, og de fortsatte også sitt samarbeid med Blå Kors. I 2016 hadde de premiere på forestillingen *Con Amore.* 

Fra 2018 dro Nordic Tenors sammen med Olafsen på norgesturné med sin nye konsert *Viva la Musica*.  

Nordic Tenors skulle delta i delfinale 4 i Melodi Grand Prix 2020 med sangen «In This Special Place».  

I 2021 hadde gruppen première på forestillingen «Classics» og i 2023 feiret trioen sitt 20-års-jubileum med première og turné med forestillingen «Jubileum».  

## Tenorer

## Diskografi

## Referanser


## Eksterne lenker
* 
*
Pathos

**Pathos** (gresk: πάθος, *pathos*, flertall *pathea*; «lidelse» eller «erfaring») er et gresk begrep for å appellere til publikums følelser ved hjelp av **patos**. 

Begrepet oversettes vanligvis med «lidelse», «lidenskap» eller «følelser» (på lat *affectus*). På norsk har betegnelsen *patos* også betydningen høystemthet og svulstighet. 

I retorikken danner *pathos* sammen med *[[ethos]]* og *[[logos]]* de retoriske bevismidlene som skaper overbevisning hos tilhørere. Tilsvarende er det et virkemiddel i litteratur, film og i andre fortellende kunstarter. En emosjonell appell kan bli oppnådd på flere vis: ved en metafor eller ved en «krok» (som fanger og fester seg hos publikum) i fortellinger. Det kan også være ved følelser (patos) ved avleveringen av en tale eller i en tekst.

Pathos-argumentasjon handler om å vekke følelsene hos tilhørerne av en tale. 

Ordet inngår i en mengde fremmedord og begreper, som for eksempel patologi.

## Referanser


## Eksterne lenker
* «pathos», *Wiktionary*
Yaoi

**Yaoi** (やおい) er en undersjanger av shoujo som fokuserer på seksuelle eller romantiske forhold mellom menn. Sjangeren omfatter anime, manga, romaner og dōjinshi, og er i hovedsak rettet mot et kvinnelig publikum. *Yaoi* er et ord mest brukt av en vestlige fansen. I Japan kalles denne sjangeren for *Boys' Love* eller forkortelsen BL, som også er brukt om Shōnen-ai(少年愛). Yaoi er et ord som egentlig henviser til den delen av sjangeren som er utelukkende seksuelt orientert, altså porno, men av vestlige fans blir termene yaoi og shonen ai (som er den mer søte, romantiske delen av sjangeren) brukt mye om hverandre.

Ordet skal ikke forveksles med pedofili eller shotacon, da dette er egne sjangre/kategorier.
Shoutacon er en underkategori av yaoi, men det er som regel ikke dette det refereres når noen bruker ordet yaoi.

## Se også
* Yuri
Bjørn Oskar Solløs

**Bjørn Oskar Solløs** (født 18. november 1950) er en norsk kunstmaler fra Kjelsås i Oslo. Utdannet fra Statens Kunst- og Håndverksskole, malerlinjen (1970–1974), fra Statens kunstakademi, malerlinjen (1977–1981) og grafikklinjen (1983). Har hatt en rekke separatutstillinger, blant annet i Moss Kunstforening, Galleri Prosess Oslo, Lillehammer Kunstforening, Asker Galleri/Kunstforening og Kunstner-Ringen Oslo. Han har også vært representert på utenlandske gallerier. Bjørn Solløs er innkjøpt av blant annet Riksgalleriet, Statens Kunstakademi, Moss Faste Galleri og Asker Kunstforening.

## Se også
* Kunstnerslekten Solløs (Andersen) fra Nedre Eiker

## Referanser
Aasmund Kaldestad

**Aasmund Kaldestad** (født 6. september 1974) er en norsk tenor, født og oppvokst på Stord. Fra 2003 til 2010 var han medlem i gruppa Nordic Tenors. Med disse vant han Komiprisen 2006: Årets nykommer, og ble nominert til Årets nummer i 2010 for Jodlermelodi. 

Sammen med Henrik Hundsnes startet han gruppa Tenorane i 2011.

I april 2012 gav han ut sitt første soloalbum "Green" med egne låter, under navnet The Merlin Project. 

Kaldestad er utdannet ved Musikkonservatoriet i Stavanger og Royal Academy of Music i London. 

## Eksterne lenker
* 
*
DS «Kong Ring»

**DS Kong Ring** var første dampbåt (hjuldamper) som ble bygget i Norge. Skipet ble bygget på Øya i Hønefoss og sjøsatt på Storelva, der Tippen ligger i dag, den 9. juli 1837, rett under de deler av Hønefossen som siden har blitt bebygd.

Det var grev Johan Caspar Herman Wedel Jarlsberg, rittmester Jens Lange og kjøpmann og sagbrukseier Johan Frederik Thorne i Drammen som sto bak byggingen. Båten skulle brukes til å frakte tømmer, varer og mennesker på elva og i Tyrifjorden. Dampmaskinen om bord utviklet 10 hk og var laget ved Motala Mekaniske Verksted i Sverige, men båten viste seg for svak for oppgaven og ble hugget etter bare 10 års drift. Den ble erstattet av DS «Kong Halfdan» i 1839.

## Se også
* Thornes gate

## Referanser
Kronecker-delta

Det matematiske symbolet **Kronecker-delta** \delta_{ij}, som var innført av Leopold Kronecker, er en funksjon av to variabler. Kalles også **Kronecker-symbol** og **delta-funksjon**.

## Definisjon
Kronecker-delta er definert som:
:\delta_{ij} = \left\{\begin{matrix}
 1 & \mbox{for } i=j \\
 0 & \mbox{for } i \neq j
\end{matrix}\right.
hvor *i* og *j* er elementer i en mengde I.

## Egenskaper

Kronecker-delta er ofte skrevet som

:\delta=\mathrm{1}_D:I\times I\to \{0,1\},

når den står for den karakteristisk funksjonen \mathrm{1}_D i en diagonalmengde. 

:D=\{(i,j)\in I\times I:\; i=j\}.

For kontinuerlige indekser går Kronecker-delta over i Diracs deltafunksjon.

## Eksempel på bruk
Innen lineær algebra er symbolet brukt for å uttrykka enhetsmatrisen n\times n som (\delta_{ij}) med {1\leq i,j\leq n} . En 3x3 enhetsmatrise kan uttrykkes som:
:(\delta_{ij}) = \begin{pmatrix} 1 & 0  & 0 \\ 0 & 1 & 0 \\ 0 & 0 & 1 \end{pmatrix}.

Kronecker-delta kan brukes for å uttrykke skalarproduktet av to orthonormale vektorer: 

:e_1, \dots, e_n som \langle e_i, e_j\rangle = \delta_{ij}.

Innen signalbehandling og reguleringsteknikk er symbolet brukt for å representere en impuls: 

:
\delta(n) = \begin{cases} 1, & n = 0 \\ 0, & n \ne 0 \end{cases} 

## Referanser


## Litteratur
* Matthews, Paul C. "Vector calculus". Springer Science & Business Media, 2012.
Barbereren i Sevilla

***Barbereren i Sevilla*** (italiensk: *Il barbiere di Siviglia*) er en komisk opera *(melodrama buffo)* i to akter med musikk av Gioachino Antonio Rossini, komponert i 1816. Libretto er av Cesare Sterbini og basert på en komedie av Pierre Beaumarchais’ opprinnelige tekst. Handlingen utspiller seg i den spanske byen Sevilla på midten av 1700-tallet ved greven Almavivas husholdning. 

Operaen er Rossinis mest kjente, og den ble høydepunktet i hans karriere. Operaen, som handler om barbereren «Figaro» som hjelper de unge elskende med å få hverandre, går stadig over verdens operascener, idet den har utkonkurrert andre komponisters operaer over samme motiv, samt (utenfor Frankrike) Beaumarchais' originale drama. Rossini komponerte sitt verk som 23-åring.

## Referanser


## Litteratur
* Nordström, Sixten (1995): *Världens bästa operor : 29 operor som förtrollat världen : innehåll, historik, illustrationer från kända uppsättningar*. Stockholm: Wahlström & Widstrand. Sid. [41]-48. Libris 7282227. ISBN 91-46-16778-1
* *[https://sceneweb.no/nb/artwork/55439/Barbereren_i%20Sevilla Barbereren i Sevilla]* i Sceneweb - nasjonalt scenekunstarkiv
Riga festning

**Riga festning** (latvisk: Riga pils) er en festning ved elva Daugava i utkanten av gamlebyen i Riga, hovedstaden i Latvia. Festningen ble etablert i 1330, og den ble gjenoppbygd i 1497 og 1515. Forsvarsverkene ble kontinuerlig utbygd fra 1600-tallet fram til slutten av 1800-tallet. I 1938 ble festningen tatt i bruk som regjeringsbygning. I dag er den offisiell bolig for presidenten i Latvia og rommer lokaler for flere av museene i Riga.

Riga festning har gjennom århundrene stadig vært residens for den øverste myndighet i Riga og Latvia, enten disse var tyskere, litauere, svensker eller russere.

Riga festning ble bygd etter en avtale mellom Riga og Sverdbroderordenen, og var bolig for ordenens øverstkommanderende inntil denne flyttet til Cēsis festning. Etter unionen i Vilnius i 1561 kom festningen under Litauen, og i 1569 Polen-Litauen. Fra 1621 kom Latvia under svensk styre, og den svenske administrasjonen i Riga holdt da til i festningen. Tidlig på 1800-tallet ble Latvia underlagt Russland, og da flyttet russiske guvernører inn.

I 1922 ble Riga festning residens for presidenten i Latvia, men under 2.verdenskrig flyttet okkupasjonsmaktene inn. Etter uavhengigheten har igjen festningen blitt residens og kontorer for landets president. Presidenten holder til i den nordre del av festningen.

Den søndre del av festningen har siden 1920 vært lokaler for Latvia nasjonale historiske museum, et museum som bl.a. dekker Latvias folkekultur. Også Museet for utenlandsk kunst holder til i Riga festning.

Riga festning var opprinnelig en bygning på tre etasjer omkring en firkantet gårdsplass, og hadde fire rektangulære tårn i hjørnene. Etter ødeleggelsene i 1484 ble det gjenoppbygd med to runde tårn, for å følge siste nyvinninger i militær teknologi.

## Eksterne lenker
* 
* Riga Castle on the website of Presidentens hjemmeside
* [Riga festning – en side fra et nettsted om byen [Riga] i Latvia
Raud Vinter

**Raud Vinter** er et teaterstykke skrevet av Torvald Sund basert på Levangeropprøret i 1851.
Raud Vinter hadde premiere 9. september 2006, under regi av Arnulf Haga og med Asgeir Skrove som musikalsk ansvarlig.
Logos

**Logos** (gresk: , av *lego/legein* å tale) kan bety *ord*, *begrep*, *tale*, *forhold*, *resonnement*, *tanke*, *fornuft* og *universell verdensorden*. Begrepet har sin bakgrunn i gresk filosofi og har senere vært benyttet innenfor ulike tradisjoner og fag, blant annet i filosofi, psykologi, teologi, religion og retorikk.

## Filosofi
Førsokratikeren Heraklit er den første som benyttet begrepet i filosofisk forstand, og beklaget seg over at folk flest manglet evnen til å forstå *logos*, som han brukte i betydningen «fornuft». Selv skapte han seg orden i verdens omskiftelighet ved å la motsetninger definere hverandre: Kaldt definerer varmt, godt definerer ondt osv. Hos ham betegnet *logos* verdens evige struktur, slik den fremtrer i filosofiens forklaring. *Logos* er i alt og styrer, som lov, hele forandringsprosessen i verden. Den holder de motstridende krefter i tilværelsen i balanse («Ut av alt blir ett og ut av enheten alt»). Å erkjenne *logos* er, ifølge Heraklit, visdom, og med det mener han at *logos* er prinsippet for liv og intelligens.

Platon anvendte begrepet i betydningene «redegjørelse», «forklaring» og «utsagn». For ham berodde sann kunnskap på evnen til å gi en redegjørelse - *logos* - for det man vet. Sokrates beskrev *logos* som det særlige kjennetegn ved noe,det som skiller det fra alt rundt. Aristoteles forsto *logos* som den saklige fornuft som på latin kalles *ratio* og det norske ordet «rasjonalitet».

I stoisismen forbindes det kognitive *logos* med *pneuma* (ånd og ånde). Dette reflekteres også i Johannesevangeliets bruk av *logos* i åpningskapitlet.
*Logos* som verdensfornuften, dvs. universets ordnende prinsipp, er en kraft (gr. *pneuma* ånd) som påvirker all bevegelse, gjennomtrenger all materie (gresk *hyle*) og styrer prosessene i universet. Det individuelle utvikler seg fra de frø (gresk *logoi*) som alle har del i verdensfornuften (gresk *logos*).
*Logos *virker også den moralske sammenheng mellom menneskenes handlinger.

## Retorikk
I retorikken danner logos sammen med *[[ethos|etos]]* og *[[pathos|patos]]* de retoriske bevismidlene som skaper overbevisning hos tilhørere.

Logos-argumentasjon handler om å argumentere logisk via tale. Mens ethos etablerer argumentasjon gjennom talerens karakter og pathos skaper følelsesargumentasjon, fremsetter logos argumentasjon gjennom ytringer. På denne måten skapes håndfast argumentasjon, kanskje gjennom benyttelse av harde fakta, noe som igjen er med på å underbygge talerens ethos.

## Referanser
Norgesrekordhistorikk på 100 m bryst

Oversikt over utviklingen av norgesrekorder på 100 meter brystsvømming for både langbane (50 meter) og kortbane (25 meter).

Sist oppdatert: 24. juli 2013

## Herrer
### Kortbane (regel 2)
#### Elektronisk tidtagning

#### Manuell tidtagning

### Kortbane (regel 1)

### Langbane
#### Elektronisk tidtagning

#### Manuell tidtagning

## Damer
### Kortbane (regel 2)
#### Elektronisk tidtagning

#### Manuell tidtagning

### Kortbane (regel 1)

### Langbane
#### Elektronisk tidtagning

#### Manuell tidtagning

## Andre norgesrekorder
Jan-Tore Saltnes

**Jan-Tore Saltnes**, (født 24. januar 1972), er en norsk tenor fra Holmestrand i Vestfold. Han er gift og har tre barn. Saltnes er utdannet ved Norges musikkhøgskole i Oslo og har bakgrunn fra mannskoret Gli Scapoli.

Han er medlem av gruppa Nordic Tenors sammen med Espen Solsbak og Nils Georg Nilsen. I 2006 fikk gruppa Komiprisen for beste nykommer for showet *Bella Notte*. I 2007 gav han ut sitt første soloalbum *Mylder*. I 2010 ble han sammen med Nordic Tenors nominert til Komiprisen for årets nummer: *Joddlermelodi*.

I 2019 var Saltnes en av dommerne i TVNorges sangkonkurranse *[[All Together Now (TV-program)|All Together Now]]*.

Saltnes er en av låtskriverne til sangen "In This Special Place" som ble fremført av Nordic Tenors i Melodi Grand Prix 2020. Sangen nådde gullfinale i delfinale 4 lørdag 1. februar 2020, men ble der  slått ut av sangen "Over the sea" fremført av Magnus Bokn.

I 2022 var Saltnes en av låtskriverne til sangen "Fly" som ble fremført av Maria Mohn i Melodi Grand Prix 2022. Sangen deltok i Delfinale 4 lørdag 5.februar og tapte for "Made of Glass" med Sofie Fjellvang i gullduellen, men ble stemt inn til Sistesjansen 12.februar hvor den vant og tok seg til finale. I finalen røk sangen ut før Sistesjansen del 2.

20.februar 2025 gav han ut sitt femte soloalbum, Frostrøyk. Dette er Saltnes' første album med kun norske tekster.

### Diskografi

## Referanser


## Eksterne lenker
* 
* 
*
Lorens Berg-stiftelsen

**Lorens Berg-stiftelsen** er en lokalhistorisk stiftelse i den tidligere Andebu kommune i Vestfold.

Stiftelsens formål er å stimulere lokalhistorisk arbeid i Andebu og Vestfold. Dessuten skal stiftelsen være ansvarlig for utgivelse av ei ny bygdebok for Andebu, drive et lokalhistorisk senter og en nettportal for lokalhistorisk arbeid i Andebu.

Stiftelsen er etablert av Andebu fortidslag, Andebu kommune, Andebu Sparebank og Andebu brannkasse.

Stiftelsen har sitt navn etter lokalhistorikeren og bygdebokforfatteren Lorens Berg. Stiftelsen ble etablert i 2008.

## Eksterne lenker
* Lorens Berg-stiftelsen
* Lorens Berg (biografi og bibliografi)
Takknemlighet

**Takknemlighet** er en positiv følelse eller holdning som kommer av **verdsettelse** overfor giveren av gode ting en har fått. Ordet kommer av norrøn og er beslektet med substantivet tanke. Det innebærer at man føler en grad av skyldighet overfor giveren, kalt «takknemlighetsgjeld»

I religiøs sammenheng kan takknemlighet referere til en følelse av å stå i gjeld til en guddom på grunn av utviste tjenester. De fleste religioner forordner takksigelsesritualer rettet mot deres høyere makter; å gi uttrykk for takknemlighet overfor Gud er et sentralt tema innen kristendom og islam.

I motsetning til den positive følelsen som takknemlighet er, kan takknemlighetsgjeld føles som en negativ reaksjon til en tjeneste. Selv om våre reaksjoner til tjenester ikke alltid må være positive, har forskere funnet ut at folk ofte uttrykker takknemlighet. I en gallup fra 1998 sa brorparten av amerikanerne at de uttrykte takknemlighet til Gud (54&nbsp;%) og andre (67&nbsp;%) «hele tiden». Fredrik Georg Gade uttrykte en gang om takknemlighetsgjeld at «takknemlighetsgjeld er den eneste gjeld som gjør menneskene rikere».

## Se også
*Affirmasjoner

## Referanser


## Eksterne lenker
*
Polaris Industries

**Polaris Inc.** er en amerikansk produsent av snøscootere og små terrengkjøretøyer under varemerket *Polaris*, de produserer også små militære kjøretøyer. 

Andre produkter og merker som er blitt datterselskaper av Polaris er *[[Indian (motorsykkel)|Indian]]* motorsykler fra 2011 og *[[Bennington (båter)|Bennington]]* båter fra 2018. 

Tidligere produserte Polaris også vannscootere fra 1994 – 2004, og de produserte motorsykler i datterselskapet *[[Victory Motorcycles]]* frem til januar 2017. 

Selskapet ble etablert i 1954 og er basert i byen Medina i delstaten Minnesota. Selskapet het opprinnelig Polaris Industries Inc. og ble omdøpt til Polaris Inc. i 2019. 

## Snøscootere

### 2022 modeller
Matryx Slash, Patriot Boost og Nordic Pro.

### 2013 modeller

### 2011 modeller

### 2009 modeller

### 2008 modeller

## Terrengkjøretøy

### ATV
Sportsman og Outlaw "All-Terrain Vehicles".

### UTV
Ranger, General og RZR “Utility travel Vehicle” for 2 til 6 personer.

## Referanser


## Eksterne lenker
*
Rojo amanecer

***Rojo amanecer*** er en meksikansk dramafilm fra 1990 regissert av Jorge Fons. Filmen omhandler Tlatelolcomassakeren, som fant sted i latelolco i Mexico by i forkant av de olympiske sommerlekene i 1968.

## Handling
Det er onsdag 2. oktober 1968, og en meksikansk familie fra middelklassen er i ferd med å starte dagen. Til frokost krangler de eldre brødrene, Jorge og Sergio med faren Humberto. Guttene studerer ved et universitet, og faren deres jobber ved myndighetene i Mexico. Krangelen eskalerer raskt, og faren begynner å klage over at alt guttene gjør er galt. Guttene mener at universitetets autonomi blir krenket, og at mexicanske myndighetene gjør ting som bryter grunnloven. 

Deres bestefar Roque (som slåss mot den meksikanske revolusjonen) bryter også inn i krangelen. Deres yngre søsken Carlos og Graciela, ved grunnskole og ungdomsskole, forstår knapt hva krangelen handler om på grunn av deres unge alder. Carlos kommer tilbake fra skolen. Han forteller at han spurte læreren om det brødrene hans sa, og læreren bekreftet dette. I løpet av dagen slutter telefonene å fungere. På et torg i nærheten av hjemmet deres, begynner det å samles en folkemengde. Carlos og Graciela anslår at publikum er mer enn 10 000 mennesker. Flere mennesker blir snart drept. Familien gjemmer seg, og to kuler treffer vinduet, og folk med våpen forsøker gjentatte ganger å komme seg inn i huset deres.

## Skuespillere
* Héctor Bonilla som Humberto
* María Rojo som Alicia
* Jorge Fegán som Don Roque
* Ademar Arau som Carlos
* Demián Bichir som Jorge
* Bruno Bichir som Sergio
* Marta Aura som en kvinne i nabolaget
* Eduardo Palomo som en skadd gutt
* Carlos Cardán som en løytnant
* Leonor Bonilla som en lite jente
* Paloma Robles som Graciela

## Eksterne lenker
*
Pino Cerami

**Giuseppe «Pino» Cerami** (født 28. april 1922 i Misterbianco, død 20. september 2014 i Gerpinnes) var en belgisk landeveissyklist. Han ble profesjonell i 1946 som en laguavhengig syklist. Han var født i Italia, men ble belgisk statsborger 16. mars 1956.

Cerami vant flere klassikere og etapperitt i løpet av karrieren. Blant annet vant han Paris-Roubaix og La Flèche Wallonne i 1960.

Hvert år siden 1964 har proffrittet GP Pino Cerami blitt avholdt i Belgia.

## Referanser


## Eksterne lenker
*
Medlidenhet

**Medlidenhet** eller **medfølelse** kan defineres som «opplevelse av sorg og nedtrykthet overfor et menneskes eller dyrs vanskeligheter eller lidelse.»

Mens empati defineres som en intellektuell «*evne* til innlevelse» eller til å *forstå* andres tilstand, beskrives medfølelse som en personlig *respons* på andres tilstand.

Medfølelse er både en sosial norm basert på altruisme og en religiøs dyd i flere religioner. Det er ofte forventet at medfølelse skal uttrykkes i praktisk omsorg.

## Referanser
Abu Nidal

**Abu Nidal** (arabisk: ), født **Sabri Khalil al-Banna** (arabisk: ), (født mai 1937, død 16. august 2002) var en palestinsk politisk leder, leiesoldat og grunnlegger av «Fatah - Det revolusjonære rådet» (arabisk: ), mer kjent som Abu Nidal-organisasjonen (ANO). På 1970- og 1980-tallet, da hans maktposisjon var som sterkest, ble Abu Nidal (kjent som «kampens far») viden ansett som verdens farligste terroristleder.

Abu Nidal-organisasjonen var en del av den palestinske, sekulære, venstreorienterte koalisjonen Avvisningsfronten, som fikk sitt navn etter at de avviste flere forslag for et fredfullt forlik med Israel. ANO ble dannet i 1974 etter en splittelse mellom Abu Nidal og Yasir Arafats fraksjon Fatah, som var en del av Palestinas frigjøringsorganisasjon (PLO). Abu Nidal, som jobbet som frilanskontraktør, skal ha bestilt terrorangrep i 20 land og dermed drept eller skadet over 900 mennesker. Gruppens mest kjente angrep fant sted ved billettskranken til flyselskapet El Al på flyplassene i Roma og Wien i desember 1985. Væpnede arabere, dopet på amfetamin, løsnet ild mot passasjerer i flere simultane skuddvekslinger, hvor de drepte 18 og skadet 120 personer.

Abu Nidal døde av mellom ett og fire pistolskudd i Bagdad i august 2002. Ifølge palestinske kilder skal drapet ha foregått på ordre fra Saddam Hussein, selv om Iraks myndigheter hevdet at han begikk selvmord.

## Referanser
Ferdinand Kübler

**Ferdinand Kübler** (1919–2016) var en sveitsisk landeveissyklist som i løpet av sin karriere tok over 400 proffseiere, inkludert sammenlagtseieren i Tour de France 1950 og fellesstarten i VM i landeveissykling 1951.

## Referanser


## Eksterne lenker
*
Forarbeidsfasene (retorikk)

**Forarbeidsfasene i retorikken** er kjent fra antikken. I Ciceros verk *De inventione* beskrives **de retoriske forarbeidsfasene** (*rhetorices partes*). Disse fem disiplinene omtaler elementene i det samspillet som skaper en retorisk velformet tale, slik at den oppfyller de retoriske hovedfunksjonene.

Her er en oversikt over de ulike fasene.

## Intellectio
*Intellectio* kan oversettes med det *å skjønne*. Enkelte ganger skilles denne fasen ut fra den første forarbeidsfasen, *Inventio*. Denne fasen tar for seg emnevalget og situasjonen.

## Inventio
*Inventio* kan oversettes med det *å finne*. I den første forarbeidsfasen utforsker taleren emnet og lister opp ideer og argumenter rundt temaet.

## Dispositio
*[[Dispositio]]* kan oversettes med det *å ordne*. I den andre forarbeidsfasen begynner taleren å strukturere stoffet på en hensiktsmessig måte.

### Exordium
I den innledende delen av talen ønsker man å;
*Skape interesse
*Vinne velvilje og troverdighet
*Antyde temaet (*[[captio benevolentia]]*)

### Partitio
Videre ønsker man å gi en oversiktlig fremstilling av hva som vil omtales, og i hvilken rekkefølge. Dette er spesielt viktig ved lengre utredninger.

### Narratio
For å etablere en kontekst, og få alle tilhørere like opplyste om temaet, må taleren gi en kort saksfremstilling.

### Argumentatio
Etter at temaets omstendigheter er presentert, kan taleren begynne sin argumentasjonsrekke (*[[logos]]*-argumentasjon). Dette gjøres ved å;
*Bevise egne påstander (*[[probatio]]*)
*Avvise motpartens tidligere eller potensielle påstander (*[[refutatio]]*)

### Conclusio / peroratio
Avslutningsvis må taleren vektlegge en oppsummering av konklusjonene (*[[recapitulatio]]*) og tale appellere til publikums følelser (*[[pathos]]*-argumentasjon)

## Elocutio
*Elocutio* kan oversettes med det *å formulere*. Den tredje forarbeidsfasen tar for seg den språklige utformingen. Taleren må ta hensyn til de retoriske dydene;
*Hensiktsmessighet (*[[aptum]]*)
*Korrekthet (*[[puritas]]*)
*Klarhet (*[[perspicuitas]]*)
*Språklig utsmykning (*[[ornatus]]*)

De tre overtalelsesmidlene er:

* *patos* (appell til følelser med fokus på mottaker)
* *etos* (appell til følelser med fokus på sender)
* *logos* (appell til fornuften)

## Memoria
*Memoria* kan oversettes med det *å huske*. Den fjerde forarbeidsfasen omtaler hvordan taleren må lære talen uten skrevne hjelpemidler. Dette er med på å styrke talerens *[[ethos]]* gjennom en balansert og selvstendig fremførelse.

## Actio
*Actio* kan oversettes med det *å fremføre*. Den siste forarbeidsfasen omfatter forberedelsen og gjennomføringen av talen med fokus på kroppsbevegelser (*[[gestikk]]*) og ansiktsbevegelser (*[[mimikk]]*) og stemmeføring (*[[pronuntiatio]]*).

## Referanser
Retoriske hovedfunksjoner

Med **de retoriske hovedfunksjonene** (*officia oratoris*), også kjent som talerens tre oppgaver eller plikter, beskriver Cicero idealtaleren.

Idealtaleren skal;
*Belære (*docere*)
*Behage (*delectare*)
*Bevege (*movere*)

Disse begrepene kan også kombineres med Aristoteles bevismidler. Belæring skjer gjennom logos, behag oppnås gjennom talerens gode karakter (ethos), og publikum beveges gjennom pathos.

## Referanser